ایرلند حکومتی ایسراییل-ین فیلیسطین‌لی‌لره قارشی هوجوم‌لارینا گؤره بو اؤلکه‌نین سفیرینی خاریجی ایشلر ناظیرلیگینه چاغیرا‌راق دویولان ناراحات‌لیغی بیلدیریب.
ناظیرلیگین آچیقلاماسینا اساساً، خاریجی ایشلر ناظیری سیمون کوونی ایسراییل-ین دوبلین سفیری زو بوکری ناظیرلیگه  چاغیرا‌راق بیر مدت گؤروشوب.
گؤروشده اؤلکه‌سی‌نین دونن غزه-ده باش وئرن زوراکی‌لیق حادثه‌لرین‌دکی اؤلوم و یارالانما حاللاریندان‌ دویدوغو ناراحات‌لیغی دیله گتیرن کوونی ایسراییلی اؤلچولو داورانماغا چاغیریب.
آچیقلامادا بیلدیریلیب: "سفیر ایرلندین اؤتن گون باش وئرن اؤلوم حال‌لاری ایله علاقه‌لی بیرلشمیش میللتلر تشکیلاتی‌نین باشچیلیغیندا موستقیل، اولوسلار آراسی بیر سوروشدورما طلبی موضوع سوندا معلوماتلاندیریلدی، همچنین ایرلند-ین رام االله داکی دیپلوماتیک میسیونونون غزه-ده وظیفه‌لی ساغلیق دسته‌لری‌نین اؤلوم‌لره و یارالانما‌لارا موداخیله ایشلرینه چاتا بیلمه‌دیگی موضوع سوندا معلومات وئریلدی.
آچیقلامادا بؤلگه‌دکی ساغلیق سیستمی‌نین اکیپمان و تمل داوا چاتیشمازلیغینا گؤره ده جدی پروبلئم یاشادیغی بیل‌دیریله‌رک، ایرلند-ین ساغلیق امکداش‌لاری‌نین دا هدف گؤتورولدوگو باره‌دکی خبرلردن ده جدی ناراحات اولدوغو قئید اولونوب.
قئید ائدک کی، غزه-نین ایسراییل سرحد منطقه‌سینده چادیر قوران فیلیسطین‌لی‌لر، امریکانین تل آویو سفیرلیگی‌نین قودسه کؤچورولمه‌سی و بؤیوک فلاکتین 70-جی ایلل‌لیگی موناسیبتیله "میلیونلوق یوروش" آدلاندیردیق‌لاری آکسیا‌لار کئچیریرلر.
